તદ્દઉપરાંત ટુ-વ્હિલર, ફોર-વ્હિલર, થ્રી-વ્હિલર રીપેરીંગ કરવાવાળા, ગેરેજોવાળા અને વાહનોમાં એસેસરીઝ ફીંટીગ કરવાવાળા વેપારીઓ પણ આ પ્રકારની કોમન જગ્યાઓ જે જાહેર જનતાના રોજ-બરોજના પાર્કિંગ માટે રાખવામાં આવેલ હોય તે જગ્યા તેઓ ધંધા અર્થે આર્થિક ફાયદા સારૂ ગોડાઉન તરીકે તથા વ્યક્તિગત વ્યાવસાયિક વપરાશની મિલ્કત તરીકે ઉપયોગ કરે છે. વિવિધ રેસ્ટોરન્ટ દ્વારા પણ ખુરશી-ટેબલની બેઠક વ્યવસ્થા તથા કેટલીકવાર કિચનની તથા અન્ય વ્યવસ્થા પણ કોમન પ્લેસમાં કરવામાં આવે છે. વિવિધ મૉલ તેમજ શૉપિંગ કોમ્પલેક્ષમાં અમુક દિવસોએ પાર્કિંગની જગ્યામાં એક્ઝીબિશનનાં સ્ટૉલ ઉભા કરવામાં આવે છે. ઉપરોક્ત તમામ બાબતોને કારણે આવા શૉપિંગ કોમ્પલેક્ષ/મોલની મુલાકાતે આવતા લોકોને ફરજીયાત પણે પોતાના વાહનો ટ્રાફિકને અડચણરૂપ રોડ ઉપર પાર્કિંગ કરવા પડે છે. જેના કારણે ટ્રાફિકની વિકટ સમસ્યા સર્જાય છે.